open-index/open-wikipedia-markdown huggingface dataset:
Պարմեզան

**Պարմեզան** (բնօրինակ անունը **պարմիջանո ռեջանո** (), իտալական պինդ պանրի տեսակ է։ Կտրվածքում հատիկավոր, թեփուկավոր և դյուրաբեկ պանիր է։

## Անվան ծագում
Իր անունը (պարմիջանո ռեջանո) պանիրը ստացել է Իտալիայի երկու շրջանների՝ Պարմայի և Ռեջո-նել-Էմիլիի անվանումներից, որտեղ և արտադրվում է պարմեզանը։ «Պարմեզան» բառը, որ լայն տարածում է գտել աշխարհում, իտալական անվան ֆրանսիական տարբերակն է։ 2008 թվականին եվրոպական դատարանը որոշեց «պարմեզան» անվանել միայն այն պանիրը, որն արտադրվել է Իտալիայի հյուսիսում։ 2004 թվականին պարմեզան 512 արտադրող ընկերություն կար։ Կրում է «պանիրների թագավոր» պատվավոր անունը։

## Օգտագործում
մինի|250px|Պանրի գործարանում հասունացող պարմեզանը։
Պարմեզանը Էմիլիա-Ռոմանյայում հաճախ մատուցում են տանձի, ընկույզի հետ։ Պարմեզան են ցանում պաստայի վրա, ավելացնում են ռիզոտոյի և ապուրների մեջ։

## Արտադրություն
Պարմեզանը պինդ պանիր է։ Նրա արտադրությունն ամեն տարի սկսվում է ապրիլի 1-ին և ավարտվում է նոյեմբերի 11-ին։ Դրան հետևում է 36 ամսվա հասունացման շրջանը։ 1 կգ պանիր ստանալու համար հարկավոր է 16 լիտր կաթ։

Առաջին մեկ տարվա ընթացքում պանիրը պահվում է հատուկ կաղապարների մեջ, որից հետո ստուգվում է։ Պատահում է, որ կաղապարի մեջ օդ է հավաքված լինում կամ պանիրը ըստ հարկավորին պինդ չի լինում։ Այդ ժամանակ պանիրը պիտակավորվում է կոշտ կեղևի վրա հատուկ դրոշմներով։ Այդ նշանակում է, որ պանիրը կյարող է վաճառվել, բայց ուրիշ անվամբ։ Ստուգումն անցած պանիրը հասունանում է ևս մեկ տարի և միայն հետո դրոշմվում է DOP (Denominazione di Origine Protetta - բնօրինակ ծագումը հաստատող նշան) նշանով։ Բացի այդ՝ փոքր անցքերով կատարվում է դրոշմում պանրի կեղևի ողջ մակերեսին։ Վաճառվում է կտրտած, քանի որ պարմեզանի մեկ գլուխը սովորաբար կշռում է 38-ից 40 կգ։

[մինի|250px|Պարմեզանը [Ժնևի պանրի խանութում։]]

## Ծանոթագրություններ

## Արտաքին հղումներ
* Հսկող կազմակերպության պաշտոնական կայքը:
* Հոդվածներ պարմեզանի մասին cucinaitaliana.ru կայքում:
* պարմեզանը գովազդող հոլովակներ:

Կատեգորիա:Իտալական խոհանոց
Կատեգորիա:Իտալական պանիրներ
Կատեգորիա:Կովի կաթից պանիրներ
Կատեգորիա:Պինդ պանիրներ
Քեզ համար, Հայաստան

**Քեզ համար, Հայաստան** (), երգ, որը գրվել է 1988 թվականի դեկտեմբերի 7-ին Հայաստանում ավերիչ երկրաշարժից տուժածներին օգնելու նպատակով։ Գրվել է աղետից մի քանի օր անց։ Երաժշտության հեղինակն է Ժորժ Կառվարենցը, խոսքի հեղինակն է Շառլ Ազնավուրը։

Առաջին անգամ կատարվել և ձայնասփռվել է ֆրանսիական հեռուստատեսությամբ 1988 թվականի դեկտեմբերի 20-ին, Ֆրանսիայի 87 նշանավոր երգիչների կատարմամբ։ 1989 թվականին Փարիզում Ժորժ Կառվարենցը «Քեզ համար, Հայաստան» երգի երաժշտության համար արժանացել է «Ոսկե սուր» (Սաբղ դ'օր) մրցանակի։ Երգը 10 շաբաթ գրավել է սինգլների SNEP (Ֆրանսիա) աղյուսակի առաջին հորիզոնականը և գրանցվել Գինեսի ռեկորդների գրքում, քանի որ գրավել է առաջին տեղը հեռարձակման առաջին շաբաթից։ Երգի տեսահոլովակը նկարել է Անրի Վեռնոյը։

## Երգի առաջին տունը


Քո գարունները կբացվեն նորից, 
Քո լավ օրերը ետ կգան նորից, 
Ձմռանից հետո, դժոխքից հետո, 
Կվերընձյուղվի կենաց ծառը քո - 
Քեզ համար, Հայաստան։


## Կատարողներ

## Ծանոթագրություններ

## Արտաքին հղումներ
*1988 թվականի դեկտեմբերի 20-ի կատարումը youtube կայքում

Կատեգորիա:Երգեր այբբենական կարգով
Կատեգորիա:Շառլ Ազնավուրի երգեր
Կատեգորիա:1989 երգեր
Փիքափ

մինի|աջից|220px|Ford SVT Raptor (2011 թ.-ի արտադրության)

**Փիքափ** կամ **պիկապ** (անգլ.` *pickup*-«բարձրացնել»), ավտոմեքենայի թափքի տարատեսակ, որն ենթադրում է փակ խցիկ վարորդի և ուղևորների համար և բաց պլատֆորմ՝ բեռների համար։ Այսպիսի թափքով մեքենաները լայն տարածում ունեն ԱՄՆ-ում և հատկապես նպատակահարմար են այն դեպքերում, երբ անհրաժեշտություն չի առաջանում օգտվելու բեռնատար մեքենաների ծառայություններից, իսկ ունիվերսալն էլ հարմար չէ տարողունակության տեսանկյունից։

Այսօր գոյություն ունի այսպես կոչված՝ «փիքափաշինության» երկու կոնստրուկտորային դպրոց՝ եվրոպա-ավստրալիական, որը ենթադրում է փիքափների ստեղծում մարդատարների մոդելով, և ամերիկա-ասիական, երբ օգտագործվում է արտաճանապարհային մեքենաների թափքի դիմացի մասը։

Փիքափ օգտագործում են տղամարդիկ, ովքեր շատ ժամանակ են հատկացնում ուղևորություններին, հաճախ են երթևեկում, մեկնում քաղաքից դուրս։ Հիմնականում այն ֆերմերի ավտոմեքենա է, սակայն փիքափ կարող են նախընտրել նաև որսի ու վայրի հանգստի սիրահարները։

Կատեգորիա:Ավտոմոբիլային թափքի տիպեր
Կուպե

մինի|աջից|250px|BMW M1 Hommage մակնիշի ավտոմեքենան ցուցասրահում

**Կուպե** (ֆր.` *couper*` «կտրել» բառից) է կոչվում երկու դուռ ունեցող եռածավալ կամ երկծավալ թափք ունեցող ավտոմեքենան։ Կուպեները սպորտային ավտոմեքենաներ են, որոնց հետնամասում տանիքը ցածր է, ինչը խանգարում է ետևի նստատեղի ուղևորների հարմարավետությանը։ Բեռնախցիկն այս մոդելների պարագայում, սեդանի համեմատ, աննշան, բայց շատ ավելի մեծ է։ Կուպեի ենթատեսակներն են՝ ***սպորտայինը*** և ***ներկայացուցչականը***։ Սովորաբար սպորտային կուպե նախընտրում են վարել երիտասարդները, իսկ ներկայացուցչականն ավելի հասուն մարդկանց նախընտրությունն է։

## Արտաքին հղումներ

Կատեգորիա:Ավտոմոբիլային թափքի տիպեր
Սեդան (թափք)

մինի|աջից|250px|Mercedes E 200 սեդան

**Սեդան**, թեթև մարդատար ավտոմեքենաների թափքի առավել տարածված տեսակներից, որն ունենում է եռածավալ թափք՝ 4 կողային դռներով, սրահից առանձնացված և սեփական «տանիք» ունեցող բեռնախցիկով։ Սեդանների բեռնախցիկը երկար է հետչբեքներինից։ Ժամանակակից սեդանների բեռնախցիկն ավելի կարճ է կապոտից. դրանք անվանում են *նոտչբեք* (), առանց ապակիների կենտրոնական հենակի սեդանը` *սեդան հարդ-թոփ*, իսկ երկդռնանին՝ *թուդոր* (անգլ.` two doors-ից)։ Այն սեդանը, որի տանիքը սլացիկ իջնում է ներքև, անվանում են ֆասթբեք (անգլ.` fastback)։

Արտաքին սոլիդ տեսքի համար սեդանները բավականին տարածված են գործունյա մարդկանց շրջանում։ Այն հիմնականում քաղաքային ավտոմեքենա է։

Կատեգորիա:Ավտոմոբիլային թափքի տիպեր
Սլենգ

**Սլենգ** (), խոսակցական լեզվի արտահայտչական և հուզական երանգավորում ունեցող բառ, որ շեղվում է ընդունված գրական լեզվի նորմերից։ «Սլենգ» տերմինը ավելի հաճախ օգտագործվում է կապված անգլերենի և Անգլիայում ու ԱՄՆ-ում նրա գործառության հետ։ Տարածված է գլխավորապես դպրոցականների, ուսանողների, զինվորականների, երիտասարդ բանվորների շրջանում։ Գրական լեզվում օգտագործվում է հերոսների և հեղինակային խոսքի լեզվական բնութագրման նպատակով։ «Սլենգ» տերմինը ծածկալեզու և ժարգոն տերմինների մասնակի հոմանիշն է։

*
Կատեգորիա:Լեզվի տեսակներ և ոճեր
Իսրայելի թանգարան

**Իսրայելի թանգարան Երուսաղեմ** (, *Muze'on Yisrael, Yerushalayim*) հիմնադրվել է 1965 թ. որպես Իսրայելի ազգային թանգարան։ Գտնվում է Գիվատ Ռամ բլրի վրա Երուսաղեմի հարևանությամբ Աստվածաշնչի ազգային թանգարանի, Քնեսեթի, Իսրայելի Գերագույն դատարանի և Երուսաղեմի հրեական համալսարանի մոտ։

## Ծանոթագրություններ

## Արտաքին հղումներ
* Իսրայելը թանգարան

Կատեգորիա:Երուսաղեմի թանգարաններ
Կատեգորիա:1965 հիմնադրումներ Իսրայելում
Կատեգորիա:1965 հիմնադրված թանգարաններ
Էրեկցիա

thumb|Էրեկցիայի առաջացման փուլերը
**Էրեկցիա,** ֆիզիոլոգիական երևույթ է, որը բնորոշվում է առնանդամի չափերի մեծացումով և պնդության ձեռքբերումով։ Առնանդամի էրեկցիան առաջանում է հոգեբանական, նյարդային, անոթային և ներզատիչ գործոնների համալիր փոխազդեցության արդյունքում։ Սովորաբար այն առաջանում է սեռական ցանկության և սեռական գրգռման արդյունքում։ Էրեկցիայի ձևը, անկյունը, ուղղությունը տարբեր տղամարդկանց մոտ զգալիորեն տարբերվում են։ Էրեկցիան խթանվում է վեգետատիվ նյարդային համակարգի պարասիմպաթիկ բաժնի կողմից, առաջացնելով առնանդամի տրաբեկուլյար զարկերակներում և հարթ մկաններում ազոտի օքսիդի (անոթալայնիչ) քանակի ավելացում։ Զարկերակների լայնացումը հանգեցնում է առնանդամի խորշիկավոր մարմինների (corpora cavernosa) արյունալեցում։ Միաժամանակ նստախորշիկային և կոճղեզասպունգային մկանները սեղմում են խորշիկային մարմինների երակները։ Պարասիմպաթիկ ակտիվության նվազման հետ մեկտեղ էրեկցիան թուլանում է և վերջ ի վերջո ավարտվում։

Քանի որ էրէկցիան հանդիսանում է վեգետատիվ նյարդային համակարգի պատասխան, այն կարող է առաջանալ տարբեր գրգիռներից՝ ներառյալ սեռական գրգռումը, ուստի այն ամբողջապես չի գտնվում գիտակցական վերահսկողության տակ։ Սպոնտան էրեկցիաներ առաջանում են քնի ժամանակ կամ առավոտյան արթնանալիս (նոկտուրնալ էրեկցիա)։ Նոկտուրնալ էրեկցիայի բացակայությունը կարող է օգնել տարբերակելու էրեկցիոն դիսֆունկցիայի ֆիզիկական կամ հոգեբանական ախտածագումը կամ իմպոտենցիան։

## Տես նաև
*Էյակուլյացիա

Բժշկություն
Կատեգորիա:Անդրոլոգիա
Կատեգորիա:Սեռական գրգռում
Կատեգորիա:Առնանդամ
Օլբաներեն

**Օլբաներեն** («олбанский» йезыг կամ йазык падонкафф), ռուսերենի համացանցային սլենգը, 21-րդ դարի սկզբում ռուսալեզու համացանցում տարածված հնչյունական կողմից համարյա ճիշտ, բայց դիտմամբ բառերի սխալ գրումով (այսպես կոչված էրրատիվ) ռուսերեն օգտագործման ոճ, ինչը կարելի է բնութագրել նաև ոչ նորմատիվ բառապաշարի և սլենգին բնորոշ որոշ շաբլոնների կիրառմամբ։ Ամենից հաճախ օլբաներենը օգտագործվում բլոգերում, չաթերում և վեբ-ֆորումներում մեկնաբանությունների գրման ընթացքում։ Այս սլենգը բազմաթիվ ստերեոտիպ արտահայտությունների և համացանցային մեմերի սկիզբ է տվել, մասնավորապես, օրինակ, դրա հետ են կապում «պրեվեդ» մեմի ծագումը։

## Տես նաև
* Համակարգչային սլենգ
* Ֆլեշմոբ

## Ծանոթագրություններ

## Արտաքին հղումներ
* [fuck.ru կայքի արխիվը [Archive.org]-ում]
* Մադոննա, սովորիր օլբաներենը  

Կատեգորիա:Համացանց
Կատեգորիա:Համացանցային մեմեր
Կատեգորիա:Օլբաներեն
A (լատինական)

**А**, լատինական այբուբենի առաջին տառն է, օգտագործվում է լատինական հիման վրա կազմված համարյա բոլոր այբուբեններում։ Իր ծագումն է առնում հունական ալֆա (Α, α) և փյունիկական Ալեֆ տառերից։ Ամենից հաճախ նշանակում է ձայնավոր [a] տառը և դրա տեսակները, սակայն երբեմն (օրինակ, անգլերենում) և այլ հնչյուններ։ Հաճախ է մտնում երկգրությունների մեջ (հնագունը. ), ավելի ուշ ձևափոխվում է '''æ''' կցագրի կամ մոտենում է տարբերիչ նշաններին։

Կատեգորիա:Ա ստեղն
Դանա Ինթերնեշնլ

**Դանա Ինթերնեշնլ** (եբրայերեն՝ שרון כהן, ), իսրայելցի փոփ երգչուհի է։ Ծնվել է 1972 թվականի փետրվարի 2-ին։ Նա հայտնի է դարձել այն ժամանակ, երբ մասնակցեց Եվրատեսիլ 1998 թ.-ին, որտեղ ներկայացրել է *[[Diva (երգ)|Diva]]* երգը զբաղեցնելով առաջին հորիզոնականը։ Դանան հայտնի տրանսսեքսուալ է՝ նա 13 տարեկանում փոխել է իր սեռը և դարձել աղջիկ։

2011 թվականին նա կրկին մասնակցել է Եվրատեսիլին իր *Ding Dong* երգով, սակայն այս անգամ նա չկարողացավ հաղթահարել կիսաեզրափակչի փուլը։

## Կենսագրություն
Ծնվել է Թել Ավիվում, նրա ընտանիքը եղել է աղքատ։ Դանան ծնվել է տղա և մանկուց նա խաղում էր աղջիկների հետ և օգտագործում խաղալիք տիկնիկները։ Նա իր տրանսսեքսուալ լինելու մասին զգացել էր դեռ մանկուց։ Երբ Դանան դպրոցում էր սովորում նրա համար սկզբում ամեն ինչ լավ էր, սակայն իր տրանսսեքսուալ լինելու փաստը նրա համար անտանելի էր և 13 տարեկանում նա վիրահատության միջոցով փոխում է իր սեռը և դառնում աղջիկ։

Նա ութ տարի ուսումնասիրեց երաժշտությունը և սկսեց երգել երգչախմբերում։ Դանան արդեն հասուն տարիքում սկսեց մասնակցել մրցույթների որն էլ իրեն բերեց մեծ ճանաչման։

## Ծանոթագրություններ

Կատեգորիա:Եվրատեսիլ 1998 երգի մրցույթ
Կատեգորիա:ԼԳԲՏ-ն երաժշտության մեջ
Կատեգորիա:Իսրայելցի երգչուհիներ
Կատեգորիա:Հրեա երգիչներ
Կատեգորիա:Եվրատեսիլ երգի մրցույթի մասնակիցներ
Կատեգորիա:ԼԳԲՏ իրավունքների ակտիվիստներ
Կատեգորիա:Իսրայելցի երաժիշտներ
Կատեգորիա:Իսրայելցի հասարակական գործիչներ
Կատեգորիա:Իսրայելցի երգահաններ
Կատեգորիա:ԼԳԲՏ արվեստագետներ
Օշին Սահակյան

**Օշին Սահակյան** (պարսկ.` **اوشین ساهاکیان‎**, ), իրանահայ պրոֆեսիոնալ բասկետբոլիստ, ով հանդես է գալիս Իրանական սուպեր լիգայի «Ֆուլադ Մահան» ակումբում, որպես ծանր հարձակվող։ Խաղում է նաև Իրանի ազգային հավաքականում։

## Արտաքին հղումներ
* FIBA էջ 
* iranbasketball.org պրոֆիլ 

Կատեգորիա:Իրանահայ մարզիկներ
Կատեգորիա:Իրանցի բասկետբոլիստներ
Օռնելա Մուտի

մինի|Օռնելա Մուտին 1974 թվականին
**Օռնելա Մուտի** (, ծնված որպես՝ **Ֆրանչեսկա Ռոմանա Ռիվելլի** [*Francesca Romana Rivelli*], ), իտալացի դերասանուհի։

## Կենսագրություն
Ծնվել է Հռոմում։ Հայրը եղել է Նեապոլից, իսկ մայրը՝ Ռուսաստանից։ Մուտիի մայրական տատն ու պապը գաղթել են Լենինգրադից (այժմ՝ Սանկտ Պետերբուրգ)։ Ունի ավագ քույր՝ Կլաուդիա անունով (ծնվ.՝ 1951 թ.)։

15 տարեկանից աշխատում է որպես կինոդերասանուհի. 1970 թ. նկարահանվել է «Ամենագեղեցիկ կինը» ֆիլմում։ Հիմնականում աշխատել է իտալական կինոյում, սակայն 1980 թ. առաջին անգամ նկարահանվել է անգլալեզու «Ֆլեշ Գորդոն» ֆիլմում՝ կատարելով Աուրա իշխանուհու դերը։ ԽՍՀՄ-ում մեծ համբավ է վայելել հատկապես «Անսանձի սանձահարումը» (1980 թ.) կատակերգության շնորհիվ, որտեղ իր զուգընկերն էր Ադրիանո Չելենտանոն։ 1984 թ. նկարահանվել է Ալեն Դելոնի հետ՝ գերմանացի նշանավոր կինոռեժիսոր Ֆոլկեր Շլյոնդորֆի «Սվանի սերը» (ըստ Մարսել Պրուստի ստեղծագործության) Ֆիլմում։ Նաև նկարահանվել է ԱՄՆ-ում՝ «Օսկար» (1991 թ.) և «Մի հանցագործություն է լինում, չի լինում» (1992 թ.) ֆիլմերում։ Նաև նկարահանվել է հեռուստաֆիլմերում և գովազդային հոլովակներում։

1994 թ. «Class» պարբերականի քվեարկությամբ հռչակվել է «Աշխարհի ամենագեղեցիկ կինը»։

2008 թ. Մուտին նախաձեռնել է իր անունով ոսկերչական արտադրություն, խանութներ է բացել Փարիզում, Միլանում, Հռոմում, Ռիգայում, Մոսկվայում և Ալմաթիում։

2015 թ-ին Երևանում Օռնելա Մուտին եղել է «Ոսկե ծիրան» միջազգային կինոփառատոնի պատվավոր հյուրը։

## Անձնական կյանքը
Մուտին ամուսնացած է եղել երկու անգամ։ Առաջին ամուսինն էր (1975-1981 թթ.) Ալեսիո Օռանոն, ում հետ աշխատել էր իր առաջին՝ «Ամենագեղեցիկ կինը» ֆիլմում։ Երկրորդ ամուսինն էր (1988-1996 թթ.) Ֆեդերիկո Ֆակինետին։

Մուտին ունի երեք զավակ. Նաիկե Ռիվելի (ծնվ. 1974 թ.), նորաձևության մոդել, երգչուհի և դերասանուհի, ում հայրն է իսպանացի կինոպրոդյուսեր Խոսե Լուիս Բերմուդես դե Կաստրո Ակասոն, ինչպես նաև երկու զավակ երկրորդ ամուսնությունից՝ Անդրեա (որդի) և Կարոլինա։

2008 թ. իր կյանքի ընկերն է Ֆաբրիս Կերհերվեն։

2015 թ. Իտալիայում դատարանի վճռով դատապարտվել է ութ ամսվա ազատազրկման կամ 30 հազար եվրոյի տուգանքի բժշկական տեղեկանք կեղծելու համար, քանի որ հիվանդության պատրվակով 2010 թ. խուսափել էր թատերական ներկայացումից, սակայն նույն օրը ներկա էր եղել բարեգործական ընթրիքի Սանկտ Պետերբուրգում՝ Ռուսաստանի Դաշնության վարչապետ Վլադիմիրի Պուտինի և բազմաթիվ այլ հանրահռչակ անձանց մասնակցությամբ։

## Ծանոթագրություններ

## Արտաքին հղումներ

* Օռնելա Մուտիի պաշտոնական ֆանկայք
*Օռնելա Մուտի - IMDb էջ

Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Կինոգործիչներ այբբենական կարգով
Կատեգորիա:Մոդելներ
Կատեգորիա:Ոսկե ծիրան
Շեյմուս

**Սթիվեն Ֆարելլի** (, իռլ.` *Stíofán Ó Fearghaile*, ), առավել հայտնի **Շեյմուս** (Sheamus) ռինգային անվամբ, իռլանդացի պրոֆեսիոնալ ըմբշամարտիկ (ռեստլեր) և կինոդերասան։ Ներկա պահին հանդես է գալիս «WWE» կազմակերպությունում։

Մինչև «WWE»-ում ելույթներ ունենալը, հանդես է եկել իռլանդական «Irish Whip Wrestling» (IWW) պրոմոշենում, որտեղ մեկ անգամ հռչակվել է IWW միջազգային ծանրքաշային կարգի չեմպիոն։ «WWE»-ի հիմնական կազմում հանդես գալուց ի վեր չորս անգամ ճանաչվել է ծանրքաշային կարգի չեմպիոն՝ երեք անգամ նվաճելով WWE և մեկ անգամ՝ Աշխարհի ծանրքաշային տիտղոսները, ինչպես նաև երկու անգամ ճանաճվել է WWE Միացյալ Նահանգների չեմպիոն։ Տիտղոսային նվաճումներից զատ, Հաղթանակներ է տարել նաև «Ռինգի արքա» (2010), «Թագավորական մարտ» (2012) և «Փողը բանկում» (2015) մրցույթներում։

### '''Կենսագրություն'''

Շեյմուսը ծնվել և մեծացել է Դուբլինում։ Նրա հայրը եղել է բոդիբիլդեր։ Երբ նա եղել է 13 տարեկան, երգել է եկեղեցում։ Խաղացել է կելտական ֆուտբոլ «Erin’s Isle» թիմում, որտեղ արժանացել է «Ամսվա խաղացողը» կոչմանը։ Խաղացել է Ռեգբիի Իրլանդիայի ազգային քոլեջի թիմում։ Մինչև WWE մտնելը աշխատել է թիկնապահ գիշերային ակումբում և պաշտպանել է U2 ռոք խմբի անդամ Բոնոին ու Լարի Մալլենին։ «Լիվերպուլ»-ի երկրպագու է։

### Կարիերան պրոֆեսիոնալ ռեսթլինգում
Բրետ Խարտի խորհուրդով, Սթիվենը սկսում է պարապել Լերրի Շարլի ըմբշամարտի դպրոցում 2002 թվականի Ապրիլին։ Մի քանի շաբաթ անց Սթիվենը վզի լուրջ վնասվածք է ստանում։

2004 թվականի Մայիսին O’Shaunessy անվանմամբ գնում է Irish Whip Wrestling ըմբշամարտի դպրոց՝ Դուբլինում։ Հուլիսի 9-ին նա դեբյուտ է կատարում, հեշտությամբ հաղթելով Մարկ Բերնսին։ Տարվա մնացած ամիսները նա մրցակցում է Վիդ Ուեյնի հետ, բայց անհաջող։ 2005 թվականի մարտին նա նորց սկսում է մրցակցել Շեյնի և Վիդիի հետ, բայց արդեն Վորոնի հետ համագործակցությամբ, դրանից հետո նա հաղթում է ծանր քաշային կարգում IWW-ի միջազգային տիտղոսը։ Որոշ ժամանակ անց նա կորցնում է իր տիտղոսը։

2006 թվականի Նոյեմբերի 13-ին Շեյմուսը առաջին անգամ հայտնվում է WWE-ի՝ Raw սպորտային հեռուստածրագրում՝ Մանչեստերում։

2008 թվականին նա նկարահանվում է «Բանտից փախուստ» ֆիլմում՝ Թու Թոնի դերում, 2009-ին «Հարձակում՝ մթության մեջ» ֆիլմում՝ զոմբիի դերում, 2015-ին՝ «Մորդեկայ» ֆիլմում՝ Կամեոի դերում և այլ ֆիլմերում։

### [http://www.sosofficial.com/index.shtml Պաշտոնական կայք]
* Էջը WWE.com կայքում
* Էջը Ռեստլինգի առցանց աշխարհում
* 

Կատեգորիա:1978 ծնունդներ
Կատեգորիա:Իռլանդացի դերասաններ
Կատեգորիա:Իռլանդացի պրոֆեսիոնալ ըմբշամարտիկներ
Կատեգորիա:Դուբլին քաղաքում ծնվածներ
Կատեգորիա:Իռլանդացի մարզիկներ
Կատեգորիա:Իռլանդացի կինոդերասաններ
Քուրտ Էնգլ

**Քուրտ Սթիվեն Էնգլ** (, ), ամերիկացի նախկին օլիմպիական և պրոֆեսիոնալ ըմբշամարտիկ (ռեստլեր), դերասան, ըմբշամարտի աշխարհի (1995) և օլիմպիական խաղերի ոսկե մեդալակիր (1996), TNA (2013) և WWE փառքի սրահների անդամ (2017)։

Օլիմպիական ըմբշամարտով սկսել է զբաղվել յոթ տարեկանից։ Դպրոցն ավարտելուց հետո սպորտային կրթաթոշակով հանդես է եկել Փենսիլվանիայի համալսարանում (Կլարիոն)։ Համալսարանային տարիներին արժանացել է բազմաթիվ տիտղոսների, այդ թվում երկու անգամ ճանաչվել է NCAA I դիվիզիայի ծանրքաշային չեմպիոն։ Համալսարանը մանկավարժի բակալավրի աստիճանով ավարտելուց հետո հանդես է եկել Միացյալ Նահանգների ըմբշամարտի հավաքականում՝ 1995 թվականի աշխարհի առաջնության 100 կգ քաշային կարգում նվաճելով ազատ ոճի ըմբշամարտի ոսկե մեդալ, իսկ մեկ տարի անց՝ նվաճելով օլիմպիական ոսկե մեդալ՝ 1996 թվականի Ատլանտայի ամառային օլիմպիական խաղերում։

Ռեստլինգի արդյունաբերությունում առաջին անգամ հանդես է եկել 1996 թվականին, իսկ ռինգային դեբյուտն իրականացրել 1998-ին։ 1999 թվականին պայմանագիր է կնքել «World Wrestling Federation» (WWF, այժմ՝ WWE) կազմակերպության հետ։ Առաջին սցենարային առաջընթացը գրանցել է 2000 թվականին՝ միաժամանակ պահելով WWF Եվրոպայի և WWF միջմայրցամաքային տիտղոսները, իսկ տարեվերջին նվաճելով WWF չեմպիոնական տիտղոսը։

«WWE»-ում ելույթներ ունենալու տարիներին (1998-2006) ընդհանուր առմամբ վեց անգամ ճանաչվել է աշխարհի չեմպիոն (չորս անգամ WWF/E, մեկ անգամ՝ Աշխարհի ծանրքաշային և մեկ անգամ՝ WCW չեմպիոն), ինչպես նաև մեկական անգամներ նվաճել WWE Միացյալ Նահանգների, WWE Եվրոպայի և WWE թիմային չեմպիոնական տիտղոսները։

«WWE»-ից հեռանալուց հետո սկսել է հանդես գալ «Total Nonstop Action Wrestling» (TNA) կազմակերպությունում, որտեղ ելույթներ ունենալու տարիներին ռեկորդային վեց անգամ նվաճել է TNA աշխարհի ծանրքաշային տիտղոսը, ինչպես նաև երկու անգամ դարձել TNA աշխարհի թիմային, և մեկ անգամ՝ TNA Իքս-դիվիզիոնի չեմպիոն։ Համագործակցության շրջանակներում ելույթներ է ունեցել նաև ճապոնական «New Japan Pro Wrestling»-ում (NJPW) և «Inoki Genome Federation»-ում (IGF)՝ մեկ անգամ ճանաչվելով IWGP ծանրքաշային չեմպիոն։

«WWE»-ում, «TNA»-ում և ճապոնական առաջնություններում ելույթներ ունենալով ընդհանուր առմամբ նվաճել է 21 չեմպիոնական տիտղոս, որոնցից 13-ը՝ ծանրքաշային, ընդ որում՝ միակ ռեստլերն է, ում հաջողվել է տիրել թե WWE, թե՛ TNA, և թե՛ IWGP ծանրքաշային տիտղոսներին։ 2013 թվականին առաջադրվել է TNA, իսկ 2017 թվականին՝ WWE փառքի սրահ։

## Ծանոթագրություններ

## Արտաքին հղումներ

*Պաշտոնական կայք 
*Էջը WWE.com կայքում
*TNAWrestling.com կայքում 
*Էջը Ըմշամարտի համազգային փառքի սրահի կայքում 

Կատեգորիա:1968 ծնունդներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի ըմբշամարտիկներ
Կատեգորիա:Ամերիկացի ընդհանուր մենամարտիկներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի օլիմպիական չեմպիոններ
Կատեգորիա:Դեկտեմբերի 9 ծնունդներ
Էյալ Գոլան

**Էյալ Գոլան** (եբրայերեն אייל גולן‎, , ծագումով Եմենից և Մարոկկոյից)։ Նշանավոր մեկնաբան հրեական միզրահի արևելյան երգերի։

## Ծանոթագրություններ

## Աղբյուրներ
* Էյալ Գոլան... Քչերին հայտնի, բայց իրականում սիրված ու հայտնի երգիչ 

## Արտաքին հղումներ
* Պաշտոնական կայքէջ

Կատեգորիա:Իսրայելցի երգիչներ
Կատեգորիա:Հրեա երգիչներ
Կատեգորիա:Իսրայելցի երաժիշտներ
Կատեգորիա:Իսրայելցի ֆուտբոլիստներ
Նադերի և Սիմինի ամուսնալուծությունը

«**Նադերի և Սիմինի ամուսնալուծությունը**» (), իրանական դրամա ֆիլմ՝ նկարահանված 2011 թվականին։

## Սյուժե
Սիմինն ուզում է հեռանալ Իրանից ամուսնու՝ Նադերի և դստեր՝ Թերմեի հետ։ Նադերը, սակայն, երկմտանքի մեջ է։ Ալցհայմերի հիվանդությունից տառապող հորը մենակ թողնելու միտքը հանգիստ չի տալիս նրան։ Դրա համար էլ որոշում է հետաձգել համատեղ ուղևորությունը։ Նադերի որոշմանն ի պատասխան Սիմինը վճռում է ապահարզան պահանջել դատարանում։ Երբ Սիմինի հայցը մերժվում է, նա հրաժարվում է ապրել Նադերի հետ՝ տեղափոխվելով ծնողների տուն։ Թերմեն որոշում է մնալ հոր հետ՝ հուսալով, որ մայրը շուտով կվերադառնա։ Նադերը դժվարությամբ է հաշտվում նոր իրադրության հետ։ Նա հորը խնամելու համար Ռազիե անունով մի երիտասարդ կին է վարձում։ Այս կինը հղի է և աշխատանքի է անցել առանց ամուսնու գիտության։ Մի օր Նադերը տուն է գալիս ու տեսնում, որ հորը ոչ միայն մենակ են թողել, այլև՝ սեղանին կապել։ Երբ Ռազիեն վերադառնում է, մեծ աղմուկ է բարձրանում, որի ողբերգական հետևանքներն ավերում են ոչ միայն Նադերի կյանքը, այլև դստեր պատկերացումները հոր մասին։

## Դերասաններ և նկարահանող անձնակազմ
### Նկարահանող անձնակազմ
* ռեժիսոր - Ասղար Ֆարհադի
* սցենարիստ - Ասղար Ֆարհադի
* պրոդյուսերներ - Նեգար Էսքանդարֆար
* օպերատոր - Մահմուդ Քալարի
* մոնտաժ - Հայադե Սաֆիյարի
* երաժշտությունը - Սաթթար Օրաքի
* hնչյունային ձևավորող - Ռեզա Նարիմիզադե

### Դերասանական անձնակազմ
* Փեյման Մոադի - Նադեր
* Լեյլա Հաթամի - Սիմին
* Շահաբ Հոսեյնի - Հոդջատ
* Սարե Բայաթ - Ռազիե
* Սարինա Ֆարհադի - Թերմե
* Բաբաք Քարիմի - քննիչ

## Մրցանակներ և նոմինացիաներ
* 2011 թվական 5 մրցանակ Բեռլինի կինոփառատոնում։ «Ոսկե արջ» լավագույն ֆիլմ, «Արծաթե արջ» լավագույն տղամարդու և լավագույն կանացի դերի համար։
* 2011 «Ոսկե ծիրան» կինոփառատոն լավագույն ֆիլմ։
* 2012 «Օսկար» Լավագույն օտարալեզու ֆիլմ
* 2012 «Ոսկե Գլոբուս» լավագույն օտարալեզու ֆիլմ
* 2012 «Սեզար» լավագույն օտարալեզու ֆիլմ

## Ծանոթագրություններ

## Արտաքին հղումներ
* Պաշտոնական կայք (իսպաներեն)
* Պաշտոնական կայք (ֆրանսերեն) 

Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:«Սեզար» մրցանակի դափնեկիր ֆիլմեր
Կատեգորիա:Ասղար Ֆարհադիի ֆիլմեր
Կատեգորիա:Դրամա ֆիլմեր
Կատեգորիա:Իրանական դրամա ֆիլմեր
Կատեգորիա:Իրանական ֆիլմեր
Կատեգորիա:Ոսկե ծիրան
Կատեգորիա:Պարսկերեն ֆիլմեր
Կատեգորիա:Օսկարակիր ֆիլմեր
Խասփուշ

**Խասփուշ** (***Խաս-Փուշ***), 1927 թվականին Հայֆիլմ կինոստուդիայի նկարահանած համր գեղարվեստական ֆիլմ Րաֆֆու և Վրթանես Փափազյանի ստեղծագործությունների հիման վրա։

## Սյուժե
1891 թ. Պարսկաստանում խասփուշների՝ գյուղացիների և արհեստավորների ապստամբության մասին։

## Դերերում
* Հրաչյա Ներսիսյան - *Ռզա*
* Մ.Դուլգարյան - *Ֆաթիմա*
* Ավետ Ավետիսյան - *ոստիկանապետ*
* Տիգրան Այվազյան - *Հասան*
* Համբարձում Խաչանյան – *վարչապետ Սադրազամ*
* Մկրտիչ Ջանան – *Սեյիդ*
* Միքայել Գարագաշ – *վաճառական*
* Տիգրան Շամիրխանյան – *գյուղացի*
* Վաղարշ Վաղարշյան – *Շահ*
* Ամասի Մարտիրոսյան – *մոլլա*
* Ա. Յանչար - *բրիտանիայի դեսպան*
* Յունուս (Սուլեյմանով) – *Ռզայի հայրը*
* Արշավիր Տեր-Մկրտչյան - *Մաշամմադ Աղա*

## Ստեղծագործական խումբ
* նկարիչներ - Միքայել Արուտչյան, Միքայել Սուրգունով
* ռեժիսորի ասիստենտ - Միքայել Գարագաշ
* ռեժիսորի օգնական - Ամասի Մարտիրոսյան
* խորհրդատու - Սարգիս Մանուկյան

= Հղումներ =
* «Խասփուշ» ֆիլմը «Հայկական կինո» կայքում 
* «Խասփուշ» ֆիլմը matyan.am կայքում 

Կատեգորիա:1920-ականների ռուսերեն ֆիլմեր
Կատեգորիա:1927 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Կատեգորիա:1928 ֆիլմեր
Կատեգորիա:1920-ականների խորհրդային ֆիլմեր
Ասղար Ֆարհադի

**Ասղար Ֆարհադի** (;  , ), իրանցի կինոռեժիսոր և սցենարիստ։

## Կենսագրություն
Դեռ պատանեկան հասակից սկսել է նկարահանել 8 և 16 մմ-անոց ժապավենի վրա ֆիլմեր։ Մինչև 1998-ը կինոռեժիսուրա է ուսանել Թեհրանի համալսարանում։ Այդ ընթացքում աշխատել է ուսանողական թատրոնում՝ որպես դրամատուրգ և ռեժիսոր։ Նաև ռադիոպիեսներ է գրել և հանդես եկել որպես հեռուստառեժիսոր։ 2001-ին գրել է «Ցածր բարձունքներ» ֆիլմի սցենարը, որի ռեժիսորն է Էբրահիմ Հաթամիքիա, իսկ 2003-ին՝ նկարահանել միջազգային ճանաչման արժանացած իր առաջին՝ «Պարեր փոշու մեջ» ֆիլմը։ 2009-ին, որպես լավագույն ռեժիսոր, իր «Էլիի մասին» ֆիլմի համար արժանացել է «Արծաթե արջի»։

## Ֆիլմագրություն

## Ծանոթագրություններ

## Արտաքին հղումներ
* IMDb
* Filmlinc

Կատեգորիա:«Սեզար» մրցանակի դափնեկիրներ
Կատեգորիա:Իրանցի կինոռեժիսորներ
Կատեգորիա:Իրանցի ռեժիսորներ
Կատեգորիա:Ոսկե ծիրան
Կատեգորիա:Սպահան քաղաքում ծնվածներ
Կատեգորիա:Օսկարակիրներ
Կատեգորիա:Իրանցի սցենարիստներ
Կատեգորիա:«Ոսկե գլոբուս» մրցանակի դափնեկիրներ
Զարե

**Զարե**, 1926 թվականին Հայֆիլմ կինոստուդիայի նկարահանած համր գեղարվեստական ֆիլմ։ Ըստ Լազոյի վիպակի։ ֆիլմի պրեմիերան եղել է 1926 թվականին նոյեմբերի 9-ին է :

## Սյուժե
Ֆիլմը պատմում է Անդրկովկասում թափառող քրդերի կյանքի և ցարական պաշտոնյաների դեմ նրանց պայքարի մասին։ Քուրդ աղջիկն ու պատանին պաշտպանում են իրենց սիրո, երջանիկ կյանքի իրավունքը։

## Դերերում
* Մարիա Թադևոսյան (Թենազի) – *Զարե*
* Հրաչյա Ներսիսյան – *Սայդո*
* Ավետ Ավետիսյան – *Սլո*
* Օլգա Գուլազյան – *Լյաթիֆ խանում*
* Միքայել Մանվելյան – *Մստո*
* Նինա Մանուչարյան – *Նանո*
* Համբարձում Խաչանյան – *Խդո*
* Միքայել Գարագաշ – *Թեմուր բեկ*
* Արամ Ամիրբեկյան – *գրագիր*
* Շոթա Գուրամիշվիլի (տիտրերում՝ Գուրամով) – *Պրիստավ*
* Ամասի Մարտիրոսյան – *Զուրբա*
* Մ.Աղամալով – *շեյխ*
* Ն.Բարրես – *գավառապետ*
* Նինա Աղամբեկյան – *Զարեի ընկերուհին*
* Նադեժդա Գևորգյան – *Զուրբայի կինը*                                                                                                           
* Արշավիր Տեր-Մկրտչյան – *Ջեմալ*
* Ա.Չոբանյան – *Նադո*
* Երանուհի Ադամյան – * Քրդուհի *

## Ստեղծագործական խումբ
* նկարիչ - Միքայել Սուրգունով
* ռեժիսորի օգնական - Արմենակ Դանիելյան
* գլխավոր ադմինիստրատոր - Միքայել Գարագաշ

## Հետաքրքիր փաստեր
* Ֆիլմն առաջին անգամ ցուցադրվել է Մոսկվայում հունվարի 31 1927 թ
* Ֆիլմը նկարահանվել է Հայաստանի Ալագյազ և Սարիբլախ գյուղերում
* Երիտասարդ քուրդ ռեժիսոր Մյուջե Արսլանի խոսքով, «Զարե»-ն քրդական առաջին ֆիլմն է։ «Այս ֆիլմից հետո քրդական կինոն լռել է մինչև 1991 թվականը»,– ասել է նա։

## Նշումներ

## Արտաքին հղումներ
* «Զարե» ֆիլմը «Հայկական կինո» կայքում 
* «Զարե» կինոնկարի պլակատի էսքիզ 1, 2
* «Զարե»-ի ցուցադրությունը քրդական կինոփառատոնի շրջանակներում
* «Зарэ» – первый фильм о езидах

Կատեգորիա:1920-ականների ռուսերեն ֆիլմեր
Կատեգորիա:1926 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դրամա ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Կատեգորիա:1920-ականների խորհրդային ֆիլմեր
Կատեգորիա:Քրդական մշակույթ
Շոր և Շորշոր

**«Շոր և Շորշոր»**, 1926 թվականին «Պետֆոտոկինո» կինոստուդիայի նկարահանած սև-սպիտակ համր գեղարվեստական ֆիլմ։ Այլ անվանումը՝ «Հայկական Պատ և Պատաշոն»։ Մուշեղ Բագրատունու համանուն պատմվածքի էկրանավորումը։ Հայկական առաջին կինոկատակերգությունն է։

## Սյուժե
Ֆիլմը պատմում է անբան ու հարբեցող երկու ընկերների՝ Շորի ու Շորշորի զվարճալի արկածների մասին։ Նրանց կանայք տնից դուրս են անում՝ պահանջելով չվերադառնալ առանց սննդի, բայց ընկերները օգտագործում են համագյուղացիների սնոտիապաշտությունը միայն խմիչք ստանալու համար։

## Ստեղծման պատմություն
Համո Բեկնազարյան սցենարը գրել է մեկ գիշերում, տասնմեկերորդ օրը ֆիլմը նկարահանված էր և խմբագրած։ Ռեժիսորը և դերասանները ինքնաշինում էին նկարահանման ժամանակ։ «Շոր և Շորշորը» մեծ հաջողություն ուներ Հայաստանում և արտասահմանում՝ ստուդիային բերելով «ավելի քան երեք հարյուր հազար շարժակազմի մասհանումներ»։

## Դերերում
* Համբարձում Խաչանյան – *Շոր*
* Արամ Ամիրբեկյան – *Շորշոր*
* Նինա Մանուչարյան – *Եղսո, Շորի կինը*
* Երանուհի Ադամյան – *Հերիքնազ, Շորշորի կինը*
* Ավետ Ավետիսյան – *Վարդան*
* Գրիգոր Ավետյան – *ջրաղացպան*
* Բագրատ Մուրադյան – *Ղուկաս*
* Օնիկ Ստեփանյան – *քյոխվա*
* Արկադի Հարությունյան – *Օհան*
* Տիգրան Շամիրխանյան – *Վահան*
* Միքայել Գարագաշ – *սատանա*

## Ստեղծագործական խումբ
* բեմադրող նկարիչ – Միքայել Սուրգունով
* ռեժիսորի օգնական – Արմենակ Դանիելյան
* գլխավոր ադմինիստրատոր – Միքայել Գարագաշ

## Հետաքրքիր փաստեր
* Աշտարակ քաղաքի մոտակայքում գտնվում էր Շորշոր գյուղը համանուն ջրաղբյուրով։

## Արտաքին հղումներ
* Շոր և Շորշորը թայմս.ամ կայքում

## Ծանոթագրություններ

Կատեգորիա:1920-ականների ռուսերեն ֆիլմեր
Կատեգորիա:1926 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Կինոկատակերգություններ
Կատեգորիա:Համո Բեկնազարյանի ֆիլմեր
Կատեգորիա:Համր ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Կատեգորիա:1920-ականների խորհրդային ֆիլմեր
Ղուլը

**Ղուլը**, 1927 թվականին Հայֆիլմ կինոստուդիայի նկարահանած համր գեղարվեստական ֆիլմ, Միքայել Մանվելյանի «Սուրբ Գևորգի ղուլը» վիպակի էկրանավորումն է։

## Սյուժե
Քաղաքացիական պատերազմի ժամանակ իրար կորցրած քույր ու եղբայր տարիներ անց գտնում են միմյանց։ Ֆիլմի ցուցադրումը Հայաստանում արգելված էր հասարակաց տան տեսարանների պատճառով։

## Դերերում
* Թագուհի (Հասմիկ) Հակոբյան – *Նեկտար*
* Բ. Մադաթովա – *Անիկ*
* Նինա Մանուչարյան – *Եղսան*
* Ավետ Ավետիսյան – *Օնիկ*
* Խրիստաֆոր Աբրահամյան – *ոստիկան*
* Միքայել Գարագաշ – *առևտրական*
* Արամ Ամիրբեկյան – *Սարգիս*
* Լ. Սահակյան – *Գևո*
* Երանուհի Ադամյան -

## Ստեղծագործական խումբ
* սցենարի հեղինակ - Միքայել Մանվելյան, Արկադի Յալովոյ
* բեմադրող ռեժիսոր / բեմադրող օպերատոր - Արկադի Յալովոյ (տիտրերում՝ Յալովի)
* բեմադրող նկարիչ - Մ. Սուրգունով
* 2-րդ ռեժիսոր - Ա. Դանիելյան
* գլխավոր ադմինիստրատոր - Միքայել Գարագաշ

## Արտաքին հղումներ
* «Ղուլը»․ Հայ կինոյի առաջին արգելված ֆիլմը
* «Ղուլը» ֆիլմը «Հայկական կինո» կայքում 

Կատեգորիա:1927 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Հայկական ֆիլմեր
Կատեգորիա:Ռուսերեն ֆիլմեր
Կատեգորիա:Սև-սպիտակ ֆիլմեր
Ստրկուհի Իզաուրա (1976)

**Ստրկուհի Իզաուրա** (), Ռեդե Գլոբո ընկերության 1976 թվականին նկարահանած հեռուստասերիալն է, որը հիմնված է 1875 թվականին Բերնարդո Գիմարայնշի վեպի հիման վրա։ Հեռուստասերիալը պատմում է սրճի սերմեր տնկող ստրկուհի Իզաուրայի մասին։ Ֆիլմը ցուցադրվել է Եվրոպայում և Մերձավոր Արևելքում։

## Դերերում
* Լուսելիա Սանթուս
* Նեուզա Բորժես - Ռիտա
* Լեա Գարսիա

Կատեգորիա:Բրազիլական հեռուստասերիալներ
Սուրբ Գևորգ եկեղեցի (Գորի)

**Գորիի Սուրբ Գևորգ հայկական եկեղեցի**, Հայ առաքելական եկեղեցու կորցրած տաճար, որը գտնվում էր Վրաստանի Գորի քաղաքում։

## Պատմություն

Սուրբ Գևորգ տաճարը գտնվում էր Գորիի բերդի տարածքում, Անդորնիկովների (Անդրոնիկաշվիլիների) տան մոտ, այժմ մնացել են տաճարի մնացորդները։ Եկեղեցին քանդվել է 1920 թվականի Գորիի երկրաշարժի ժամանակ։

## Տես նաև
* Վիրահայոց թեմ

## Գրականություն
* Սամվել Կարապետյան, Վրաց պետական քաղաքականությունը, և հայ մշակույթի հուշարձանները, Երևան, 1998

## Ծանոթագրություններ

Կատեգորիա:Հայկական առաքելական գոյություն չունեցող վանքեր և եկեղեցիներ (Վրաստան)
գ
Կատեգորիա:1920 կազմալուծումներ Վրաստանում
Զբաղվեք սիրով, այլ ոչ պատերազմով

**Զբաղվեք սիրով, այլ ոչ պատերազմով** (), հիմնականում 1960-ականների ամերիկյան հակամշակույթի հետ կապված հակապատերազմական կարգախոս, որը հիմնականում օգտագործվում էր Վիետնամական պատերազմին ընդդեմ մարդկանց կողմից, բայց հետագայում եզրը ընդունումը է ավելի լայն իմաստ։

## Ծանոթագրություններ

## Տես նաև
*1960-ականներ
*1970-ականներ
*Վիետնամական պատերազմ

Կատեգորիա:Կարգախոսներ
Կատեգորիա:Հիփիների շարժում
Կատեգորիա:Պացիֆիզմ
Կատեգորիա:Սեռական հեղափոխություն
Քրիստոնեական ռոք

մինի|''As I Lay Dying''՝ քրիստոնեական մետալկոր խումբ
**Քրիստոնեական ռոք** (), քրիստոնեության թեմատիկային նվիրած ռոք երաժշտության տեսակ։ Քրիստոնեական ռոքի խմբերը կատարում են Աստծով, հավատքի և հոգու մասին երգեր, և սովորաբար կազմված են եկեղեցուն մոտ քրիստոնյաներից։ Քրիստոնեական ռոքը առանձնանում է բացարձակապես իր տեքստերով, քանի որ չունի սեփական երաժշտական բնութագիր և դրա կատարումը կարող է լինել ռոք երաժշտության տարբեր ոճով կամ տեխնիկայով։ Առանձնացնում են քրիստենական դասական ռոք, քրիստոնեական մեթալ (ուայթ մեթալ), քրիստոնեական հարդքոր։

## Տես նաև
* Հայկական քրիստոնեական ռոք

Կատեգորիա:Քրիստոնեական ռոք
Blood Covenant

**Blood Covenant** (), թրեշ և դէթ մետալ ոճերով հանդես եկող հայկական ռոք խումբ։ Խումբը իր գործունեությամբ սատարում է քրիստոնեությանը։

## Պատմություն
Խումբը կազմվել է 2001 թվականին Սերգեյ Արեսկինի՝ Սեգորի, և Գարիկ Ամյանի՝ Գարեգինի կողմից։ Սկզբում ռոք խումբը կոչվում էր «Iron Cross» և կատարում է Trash - Death Metal ժանրում։ Հետագայում խմբին միացավ Ավագը։

## Կազմ
* Սեգոր - կիթառ (2001 թ.-ից)
* Գարեգին - հարվածային (2001 թ.-ից)
* Ավագ - բաս (2001-2003 թթ.)

## Սկավառակագրություն
### Ալբոմներ
* Sign of Time (2011)
* The Man of God (2009)
* The Everlasting Grace (2009)
* Anticrisis (2009)
* At The Cross (2009)
* The Blood of The New Covenant (2007)
* The Day of Lord (2003)
* Iron Cross (2001)

## Արտաքին հղումներ
* Պաշտոնական կայք
*Blood Covenant-ը Ֆեյսբուքում
*Blood Covenant-ը Encyclopaedia Metallum կայքում

Կատեգորիա:Հայկական դեթ մետալ խմբեր
Օսկար լավագույն անիմացիոն լիամետրաժ ֆիլմի համար

**«[[Օսկար]]» լավագույն անիմացիոն լիամետրաժ ֆիլմի համար** տրվում է ամեն տարի 2001 թվականից ի վեր։ Առաջին անգամ լավագույն անիմացիոն լիամետրաժ ֆիլմ ճանաչվել է Շրեկ մուլտֆիլմը։ Մինչ այս՝ 1991 թվականին լավագույն ֆիլմ առաջադրվել էր Գեղեցկուհին և հրեշը։ Իսկ 1938 թվականին Սպիտակաձյունիկը և յոթ թզուկները, 1988 թվականին Ով է դավել Ռոջեր ճագարին և 1995 թվականին Խաղալիքների պատմությունը մուլտֆիլմերը արժանացել են հատուկ «Օսկար»-ի։

Մրցանակը հանձնվում է միայն այն դեպքում, եթե նախորդ տարի լույս են տեսել ամենաքիչը 8 լիամետրաժ անիմացիոն մուլտֆիլմեր, և նրանց ցուցադրվել են Լոս Անջելեսի կինոթատրոններում։ Լիամետրաժ անիմացիոն ֆիլմ է ճանաչվում այն մուլտֆիլմը, որի տևողությունը 70 րոպեից ավել է։ «Օսկար»-ին կարող են առաջադրվել 3-5 ֆիլմ։ Եթե տարվա ընթացքում լույս են տեսել 8-ից մինչև 15 մուլտֆիլմ, ապա առաջադրվողների քանակը կսահմանափակվի 3-ով, իսկ եթե լույս են տեսել 16 և ավելի ֆիլմ, ապա առաջադրվողների քանակը կարող է հասնել 5-ի։

Կատեգորիա:Օսկար կինոմրցանակ
Կատեգորիա:Կինեմատոգրաֆիական ցուցակներ
Չար ոգի (ֆիլմ)

**Չար ոգի**, 1927 թվականին Հայֆիլմ կինոստուդիայի նկարահանած համր գեղարվեստական ֆիլմերից, Ալեքսանդր Շիրվանզադեի «Ցավագարը» վիպակի էկրանավորումը։

## Սյուժե
Ֆիլմի հիմքում ողբերգական ճակատագիրն է ընկնավորությամբ տառապող մի աղջկա, որը դառնում է ամուսնու ընտանիքի նախապաշարումների զոհը։

## Դերերում
* Թագուհի (Հասմիկ) Հակոբյան – *Շուշան*
* Նինա Մանուչարյան – *Զարնիշան*
* Միխայիլ Գելովանի – *Գիժ Դանել*
* Բ. Մադաթովա – *Սոնա*
* Համբարձում Խաչանյան – *ծառա*
* Միքայել Գարագաշ – *վաճառական*
* Սամվել Մկրտչյան – *Մուրադ*
* Արկադի Մամիկոնյան – *Ոսկան*
* Ա. Պապյան – *Ջավահիր*
* Աստրա Աբրահամյան – *Գյուլնազ*
* Ս. Էպիտաշվիլի – *հեքիմ*
* Պատվական Բարխուդարյան – *դրվագ*

## Ստեղծագործական խումբ
* բեմադրող ռեժիսորներ - Պատվական Բարխուդարյան, Միխայիլ Գելովանի
* նկարիչ - Միխայիլ Սուրգունով
* ռեժիսորի օգնականներ - Ա. Մադաթով, Ամասի Մարտիրոսյան
* գլխավոր ադմինիստրատոր - Միքայել Գարագաշ

## Հետաքրքիր փաստեր
* առաջին անգամ Մոսկվայում հունվարի 31 1928 թ
* առաջին անգամ ԱՄՆ-ում օգոստոսի 10 1928 թ

= Հղումներ =
* «Չար ոգի» ֆիլմը «Հայկական կինո» կայքում 
* «Չար ոգի» ֆիլմը Кино-Театр.ru կայքում

Կատեգորիա:1920-ականների ռուսերեն ֆիլմեր
Կատեգորիա:1927 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Ամասի Մարտիրոսյանի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Համր ֆիլմեր
Կատեգորիա:Հայերեն ֆիլմեր
Կատեգորիա:Հայկական ֆիլմեր
Կատեգորիա:Պատվական Բարխուդարյանի ֆիլմեր
Կատեգորիա:Սև-սպիտակ ֆիլմեր
Կատեգորիա:1928 ֆիլմեր
Կատեգորիա:1929 ֆիլմեր
Կատեգորիա:Խորհրդային դրամա ֆիլմեր
Կատեգորիա:1920-ականների խորհրդային ֆիլմեր
Զամալլու (ֆիլմ)

**Զամալլու (Շահալիի կամուրջը)**, 1928 թվականին Հայֆիլմ կինոստուդիայի նկարահանած համր գեղարվեստական ֆիլմերից է։

## Սյուժե
Հայաստանում խորհրդային կարգերի հաստատման նախաշեմին. պարտիզան-բոլշևիկները պայքարում են Զամալլուի կիրճում ռազմավարական նշանակություն ունեցող կամրջի հսկողության համար։

## Ստեղծագործական խումբ
* Սցենարի հեղինակ - Իվան Պերեստիան
* Բեմադրող ռեժիսոր - Իվան Պերեստիան
* Բեմադրող օպերատոր - Ալեքսանդր Ստանկե
* Օպերատոր - Գարուշ (Գարոշ) Բեկնազարյան
* Բեմադրող նկարիչ - Միքայել Արուտչյան
* Ռեժիսորի օգնական - Ե.Գերարդի
* Գլխավոր ադմինիստրատոր - Խ.Աբրահամյան

## Դերերում
* Արտաշես – Վալենտին Վարդանյան
* Գեղջկուհի – Օլգա Մայսուրյան
* Գյուղացի – Արկադի Հարությունյան
* Բանվորներ – Խրիստոֆոր Աբրահամյան, Միքայել Գարագաշ
* Սպա – Դ.Կիպիանի
* Իշխան – Նիկոլոս Մամուլաշվիլի
* Սանդրո – Կոխտա Կարալաշվիլի
* Նինիկո – Ելենա Կաֆիևա
* Էպիզոդներում՝ Լ.Սարգսյան և Ա.Լյուբոշ

## Ծանոթագրություններ

Կատեգորիա:1920-ականների ռուսերեն ֆիլմեր
Կատեգորիա:1928 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Հայկական ֆիլմեր
Հաշիմ

**«Հաշիմ»**, 1928 թվականին Հայֆիլմ կինոստուդիայի նկարահանած համր գեղարվեստական ֆիլմերից է, որը հետագայում չի ցուցադրվել։ Ֆիլմի ցուցադրումն արգելվել է։ ՊՖՖ-ի եզրակացությունից՝ «Ֆիլմը պատմում է Հայաստանի իմպերիալիստական և քաղաքական պատերազմի ժամանակաշրջանի մասին։ Ֆիլմի սյուժեի տվյալները չեն պահպանվել։ Գաղափարական և գեղարվեստական կոպիտ բացթողումները խանգարեցին ֆիլմի ցուցադրմանը։

## Սյուժե
Ադրբեջանցի զինվոր Հաշիմը, հայտնվելով բոլշևիկյան բանտում, սկսում է հասկանալ, որ իր թշնամիները ոչ թե հայերն են, այլ հարուստները, որոնք իրար դեմ են հանում ադրբեջանցիներին ու հայերին։

## Ստեղծագործական խումբ
* Սցենարի հեղինակներ - Պավել Ֆոլյան, Ստեփան Մանուկյան
* Բեմադրող ռեժիսոր - Ստեփան Մանուկյան
* Բեմադրող օպերատոր - Ալեքսանդր Ստանկե, Ա.Բալուխտին
* Բեմադրող նկարիչ - Մ.Արուտչյան
* Գլխավոր ադմինիստրատոր - Խրիստոֆոր Աբրահամյան

## Դերերում
* Հրաչյա Ներսիսյան
* Վալենտին Վարդանյան
* Տիգրան Այվազյան
* Արտավազդ Քեֆչյան
* Արշա Օվանեսովա
* Ամասի Մարտիրոսյան
* Ստեփան Դեմուրյան
* Գ. Սևաչերյան

## Ծանոթագրություններ

Կատեգորիա:1928 ֆիլմեր
Կատեգորիա:«Հայֆիլմ» ստուդիայի ֆիլմեր
Կատեգորիա:Խորհրդային ֆիլմեր
Կատեգորիա:Հայկական ֆիլմեր
Կատեգորիա:Սև-սպիտակ ֆիլմեր
Ջին Հերշոլտի անվան մրցանակ

250px|մինի|Ջին Հերշոլտ
**Ջին Հերշոլտի անվան մրցանակը** () հանձնվում է «Օսկար» մրցանակաբաշխության ժամանակ «Կինոարվեստի և գիտության ակադեմիայի» կողմից՝ կինոարվեստում և կինոգիտության մեջ խոշոր վաստակի հավար։ Առաջադրվողները և հաղթողները որոշվում են ակադեմիկոսների կողմից։ Մրցանակը ստացել է իր անունը դերասան Ջին Հերշոլտի պատվին, որը 18 տարի եղել է Motion Picture & Television Fund բարեգործական կազմակերպություն նախագահ, իսկ 4 տարի եղել է «Կինոարվեստի և գիտության ակադեմիա»-ի նախագահ։

## Մրցանակակիրների ցուցակը
*Նշում։ Ում անվան կողքը կա այսպիսի նշան †, ապա նա մրցանակը ստացել է հետմահու։*
* 29-րդ 1957 թ. Յանգ Ֆրենկ Ֆրիման
* 30-րդ 1958 թ. Սեմյուել Գոլդվին
* 32-րդ 1960 թ. Բոբ Հոուպ
* 33-րդ 1961 թ. Սոլ Լեսսեր
* 34-րդ 1962 թ. Ջորջ Սիթոն
* 35-րդ 1963 թ. Սթիվ Բրոուդի
* 38-րդ 1966 թ. Էդմոնդ դե Պատյե
* 39-րդ 1967 թ. Ջորջ Բագնալլ
* 40-րդ 1968 թ. Գրեգորի Պեք
* 41-րդ 1969 թ. Մարտա Ռեյ
* 42-րդ 1970 թ. Ջորջ Ջեսսել
* 43-րդ 1971 թ. Ֆրենկ Սինատրա
* 45-րդ 1973 թ. Ռոզալինդ Ռասսել
* 46-րդ 1974 թ. Լյու Վասերման
* 47-րդ 1975 թ. Արթուր Կրիմ
* 48-րդ 1976 թ. Ջուլիա Սթեյն
* 50-րդ 1978 թ. Չառլթոն Հեսթոն
* 51-րդ 1979 թ. Լեո Ջաֆֆե
* 52-րդ 1980 թ. Ռոբերտ Բենջամեն †
* 54-րդ 1982 թ. Դեննի Քեյ
* 55-րդ 1983 թ. Ուոլտեր Միրհ
* 56-րդ 1984 թ. Միթչել Ֆրանկովիչ
* 57-րդ 1985 թ. Դեյվիդ Ուոլփեր
* 58-րդ 1986 թ. Չարլզ Ռոդջեր
* 62-րդ 1990 թ. Հովարդ Կոհ
* 65-րդ 1993 թ. Օդրի Հեփբերն † և Էլիզաբեթ Թեյլոր
* 66-րդ 1994 թ. Փոլ Նյուման
* 67-րդ 1995 թ. Քուինսի Ջոնս
* 74-րդ 2002 թ. Արթուր Հիլլեր
* 77-րդ 2008 թ. Ռոջեր Մայեր
* 79-րդ 2007 թ. Շերի Լենսինգ
* 81-րդ 2009 թ. Ջերի Լյուիս
* 84-րդ 2012 թ. Օպրա Ուինֆրի
* 85-րդ 2013 թ. Ջեֆրի Կատցենբերգ
* 86-րդ 2014 թ. Անջելինա Ջոլի

Կատեգորիա:Օսկար կինոմրցանակ
Կատեգորիա:Կինեմատոգրաֆիական ցուցակներ
Աշկենազներ

մինի|Աշկենազ հրեաներ
**Աշկենազներ** (, *աշքենազիմ*), հրեա ժողովրդի ենթաէթնիկ խումբ, որը հիմնականում ձևավորվել է միջնադարյան Եվրոպայում։ Պատմականորեն խոսում էին խոսում էին և շարունակում են խոսել իդիշ լեզվով։ Եզրը ծագում է «Աշկենազ» բառից՝ միջնադարյան Գերմանիայի սեմական անվանումից, որը համարվում էր Հաբեթի թոռ առասպելական Ասքանազի ժառանգների բնակեցման տարածքը։ Ներկայումս աշկենազի հրեաները կազմում են Եվրոպայի և Ամերիկայի հրեաների մեծամասնությունը և Իսրայել պետության հրեական բնակչության կեսը։ Ըստ ավանդույթի՝ աշկենազները հակադրվում են սեֆարդներին՝ հուդայականների ենթաէթնիկ այն խմբին, որը ձևավորվել է արաբական երկրներում, ինչպես նաև միջնադարյան Իսպանիայում։

## Ծանոթագրություններ

## Գրականություն
* 
* 
* Behar, Doron M.; Ene Metspalu, Toomas Kivisild, Alessandro Achilli, Yarin Hadid, Shay Tzur, Luisa Pereira, Antonio Amorim, Lluı's Quintana-Murci, Kari Majamaa, Corinna Herrnstadt, Neil Howell, Oleg Balanovsky, Ildus Kutuev, Andrey Pshenichnov, David Gurwitz, Batsheva Bonne-Tamir, Antonio Torroni, Richard Villems, and Karl Skorecki (March 2006). «The Matrilineal Ancestry of Ashkenazi Jewry: Portrait of a Recent Founder Event». The American Journal of Human Genetics 78 (3): 487-97. PMID 16404693
* 

## Արտաքին հղումներ
* 
* О евреях-ашкенази и стране Ашкеназ
* Генетика групп евреев
* От Карла Великого до идишкайта и Холокоста: опыт цивилизационной истории. Рецензия на книгу «Тысяча лет культуры ашкеназов».
* Ашкеназийская революция  
* Евреи и Эволюция 
* Происхождение евреев выяснили ученые

Կատեգորիա:Իսրայելի բնակչություն
Կատեգորիա:Հրեական էթնոսներ
Ֆուքինգ

**Ֆուքինգ** (), փոքր գյուղ Ավստրիայում, Վերին Ավստրիա հողում, Բավարիայի սահմանին։ Բնակչությունը՝ 104 մարդ։ Մտնում է Տարսդորֆ համայնքի մեջ։

## Ֆուքինգը և անգլախոսները
Ֆուքինգ (Fucking) գյուղի անվանումը գրվում է այնպես, ինչպես որ գրվում է անգլերեն «to fuck» բառի գերունդիումի ձևը, որը կրում է «սեռական կապ ունենալ» իմաստը։ Այդ պատճառով Ֆուքինգ գյուղը անգլախոսների համար շատ ծիծաղելի է թվում։ Տեղանունը սակայն ծագում է 6-րդ դարում ապրած ոմն Ֆոքոյի անունից։

Նման զուգադիպության պատճառով փոքր ավստրիական գյուղի համաշխարհային ճանաչում է ստացել։ Սկսել են «Ես եղել եմ Fucking-ում» գրությունով հուշանվերներ արտադրել և այլն։ Անգլախոս տուրիստները մի քանի տարվա ընթացքում ավելի քան 15 ցուցանշան են գողացել այստեղից (ամեն մի ցուցանշանի գինը կազմումը է ավելի քան 300 եվրո), և դրանցից ոմանք այնքան էին ուզում նման հուշանվեր ստանալ, որ պատրաստ էին ամբողջ գիշեր սպասել այն հնարավորության, երբ կկարողանան վերցնել ցուցանշանը։ Ռեկորդ է կազմել մեկ գիշերում միանգամից 4 ցուցանշանի գողությունը։ 2005 թվականին Ֆուքինգի բոլոր ճանապարհային ցուցանշանները տեղադրվել են բետոնից հիմքի վրա վանդալ տուրիստների դեմ պայքարի շրջանակներում։ Բացի գողությունից որոշ տուրիստներ անպակեշտ պահվածք են ցուցաբերում, կատարելով ցուցանշանի մոտ այն ամենը, ինչ որ նշանակում է անգլերեն Fucking բառը և հենց այդ պատճառով գյուղապետարանը հայտարարել է, որը շուտով ցուցանշանների մոտ կտեղադրվի տեսամոնիթորինգի համակարգ։

## Հետաքրքիր փաստեր
Բացի Ավստրիայից հարավարևելյան Չինաստանում կա մի քաղաք, որի անվանումը հայերեն տառադարձվում է որպես Ֆուքինգ (Ֆուցզյան նահանգ), սակայն ավստրիական բնակավայրի նման այդ քաղաքը ճանաչում չունի, քանի որ անգլերեն դրա անունը գրվում է Fuqing կամ Fukin։

## Ծանոթագրություններ

Կատեգորիա:Ավստրիայի բնակավայրեր
Կատեգորիա:Վերանվանված քաղաքներ
Կատեգորիա:Վերին Ավստրիա
Ֆաք (ֆիլմ)

***Fuck*** (ոճավորված որպես ***FUCK***, ***F★CK*** or ***F*CK***), 2005 թվականին պրոդյուսեր Սթիվ Անդերսոնի Rainstorm Entertainment-ի կողմից նկարահանված ամերիկյան վավերագրական ֆիլմ անգլերեն «to fuck» () բառի հասարակական, քաղաքական, անձնական, պատմական, լեզվաբանական և արտիստական նշանակության մասին։

## Ծանոթագրություններ

## Արտաքին հղումներ

* Պաշտոնական կայք
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների վավերագրական ֆիլմեր
Կատեգորիա:2005 ֆիլմեր
Կատեգորիա:Վավերագրական ֆիլմեր բառերի և լեզվի մասին
Իրան-Հայաստան գազատար

**Իրան-Հայաստան գազատարը** 140 կմ երկարությամբ խողովակաշար է, որը ձգվում է Իրանից Հայաստան։ Իրանյան հատվածը ունի 100 կմ երկարություն, որ ձգվում է Թավրիզից մինչև Իրան-Հայաստան սահմանը։ Հայկական հատվածը ձգվում է Մեղրիից Սպարդարյան։ Գազատարի երրորդ հատվածը՝ 197 կմ երկարությամբ պլանավորված է հասցնել մինչև երկրի կենտրոնական մաս, որտեղից այն կմիանա գործող բաշխիչ ցանցին։

## Տես նաև
Հայաստան-Իրան հարաբերություններ

Կատեգորիա:Հայաստանի գազատարներ
Կատեգորիա:Հայ-իրանական հարաբերություններ
Բենվենուտո Չելինի

**Բենվենուտո Չելլինի** (, , իտալացի քանդակագործ, ոսկերիչ, գրող, գեղանկարիչ, ռազմիկ և երաժիշտ։

## Կենսագրություն
Սովորել է ոսկերիչ Բանդինելլիի մոտ, կրել Միքելանջելոյի ազդեցությունը։ Աշխատել է Ֆլորենցիայում, Պիզայում, Բոլոնիայում, Վենետիկում, Հռոմում (1532-1540), Փարիզում, Ֆոնտենբլոյում՝ Ֆրանցիսկ I-ի պալատում (1540-1545)։ Մաներիզմի նշանավոր ներկայացուցիչ։ Չելլինին իր քանդակագործական և ոսկերչական նրբակերտ գործերում պատկերել է բարդ շարժումներով, չափազանց վերձիգ մարմիններ («Խաչելություն», մարմար, 1562, էսկորիալի եկեղեցի, Իսպանիա, Ֆրանցիսկ I թագավորի աղամանը, ոսկի, արծն, թանկարժեք քարեր, 1539-1543, Պատմագեղարվեստական թանգարան, Վիեննա), լուծել բացարձակ բոլորաքանդակի խնդիրներ («Պերսևս», բրոնզ, 1545-1554, Լոջիա, դեի Լանցի, Ֆլորենցիա)։ Չելլինին, որպես գրողի համաշխարհային ճանաչում է բերել «Ֆլորենտացի մաեստրո Զովաննի Չելլինիի որդի Բենվենուտոյի կյանքը գրված իր կողմից Ֆլորենցիայում» գիրքը (1728, հայ․ հրտ․ 1974)։ Գիրքը թելադրել է ինքը 1558-1565 թվականների միջև, մնացել է անավարտ։ Դա ինքնակենսագրական վեպ է, աչքի է ընկնում պատումի անմիջականությամբ, գրական ոճի ավանդական նորմերի արհամարհումով։ Հանդես է եկել նաև որպես արվեստի տեսաբան («Երկու տրակտատ ոսկերչական արվեստի ու քանդակագործության մասին», 1568)։
[200px|մինի|ձախից|[Ֆրանցիսկ I-ի աղաման]]

## Ծանոթագրություններ

## Գրականություն
* Дживелегов А․ К․, Очерки итальянского Возрождения, Кастильоне, Аретино, Челлини, М․, 1929;
* Виппер Б․ Р․, Бенвенуто Челлини, в его кн․։ Статьи об искусстве, [М․, 1970]․

Կատեգորիա:16-րդ դարի իտալացի նկարիչներ
Կատեգորիա:Իտալացի գրողներ
Կատեգորիա:Իտալացի ոսկերիչներ
Կատեգորիա:Իտալացի քանդակագործներ
Կատեգորիա:Իտալացի արվեստագետներ
Կատեգորիա:Ինքնակենսագիրներ
Կատեգորիա:Իտալացի մաներիստ նկարիչներ
Կատեգորիա:Անձինք նամականիշերի վրա
Պուտինիզմներ

**Պուտինիզմներ** (), եզր, որով արևմտյան և ռուսաստանյան ԶԼՄ-ները կոչում են Ռուսաստանի Կառավարության նախագահ Վլադիմիր Պուտինի սուր և ընդդիմախոսների համար քիչ հաճելի արտահայտությունները և ասացվածները։

## Օրինակներ
2008 թվականի մայիսին ՌԻԱ Նովոստին Պուտինի նախագահությունը ամփոփելով հրապարակել է «ամենահայտնի 20 պուտինիզմների» ցանկը.

## Տես նաև
* Բուշիզմներ
* Չերնոմիրդնիկներ
* Պուտին խույլո

## Արտաքին հղումներ
* Վլադիմիր Պուտինի թևավոր խոսքերը 
* ՌԻԱ Նովոստի. Վլադիմիր Պուտինի ասացվածք դարձած 20 արտահայտություններըи

## Ծանոթագրություններ

Կատեգորիա:Համացանցային մեմեր
Կատեգորիա:Վլադիմիր Պուտին
Նոր Օռլեանի Լոյոլայի համալսարան

300px|մինի|Լոյոլայի քոլեջը 1904 թվականին
**Նոր Օռլեանի Լոյոլայի համալսարան** () ճիզվիտների մասնավոր համալսարան Նոր Օռլեանում (Լուիզիանա, ԱՄՆ)։ Ի սկզբանե հիմնադրվել է 1904 թվականին որպես Լոյոլայի քոլեջ, 1912 թվականին դարձել է համալսարան։ Հաստատությունը կրում է ճիզվիտների պաշտպան Սուրբ Իգնացիուս Լոյոլացու անունը։

## Արտաքին հղումներ
* Պաշտոնական կայք

Կատեգորիա:1912 հիմնադրված կրթական հաստատություններ
Կատեգորիա:ԱՄՆ-ի համալսարաններ
Կատեգորիա:Համալսարաններ այբբենական կարգով
Նրանք չեն անցնի

[մինի|200px|աջից|On Ne Passe Pas!<br />[Մորիս Նյումոնի պլակատը]]
**«Նրանք չեն անցնի»** (, ), որևէ դիրքորոշում պաշտպանելու հստակ նպատակը արտահայտող քաղաքական կարգախոս։

Առաջին անգամ կարգախոսն օգտագործել է ֆրանսիացի գեներալ Ռոբեր Նիվելը՝ 1916 թվականի Վերդենի ճակատամարտի ժամանակ, չնայած որ երբեմն դա վերագրում են նրա անմիջապես ղեկավար, Երկրորդ բանակի հրամանատար Ֆիլիպ Պետենին։ **'On ne passe pas!**' ձևով այդ բառերը տպվել են 1918 թվականի Մարնայի ճակատամարտին վերաբերվող պլակատներին, իսկ հետագայում նաև Մաժինոյի գծի զորամասերի խորհրդանշաններին։

Այլ լեզուների, այդ թվում նաև հայերենին, կարգախոսն անցել է իսպաներենի միջոցով։ Իսպանիայում քաղաքացիական պատերազմի ժամանակ Դոլորես Իբարրուրին ստեղծել է այս արտահայտությունը՝ որպես հակաֆաշիստական շարժման գլխավոր խորհրդանշաններից մեկը։ Դրան պատասխան է հանդիսացել Ֆրանսիսկո Ֆրանկոյի «Hemos pasado» («Մենք անցանք») արտահայտությունը, որը նա ասել է Մադրիդը գրավելիս։

## Տես նաև
* Ոչ մի քայլ չնահանջել

Կատեգորիա:Քաղաքական կարգախոսներ
Կատեգորիա:1916
Կատեգորիա:Առաջին համաշխարհային պատերազմ
Կատեգորիա:Ֆրանսերեն բառեր և արտահայտություններ
Կատեգորիա:Իսպաներեն բառեր և արտահայտություններ
Կատեգորիա:Քաղաքացիական պատերազմ Իսպանիայում
Եբրայերենի ակադեմիա

աջից|մինի|250px|Եբրայերենի ակադեմիա, Երուսաղեմ

**Եբրայերեն լեզվի ակադեմիա** ( — հա-ակադեմիա լա-լաշոն հա-իվրիթ), պետական հաստատություն Իսրայելում։ Ստեղծվել է 1953 թվականին։ Ակադեմիան ուսումնասիրում է եբրայերենի պատմությունն ու զարգացումը։

## Արտաքին հղումներ
* Կայքէջ 

Կատեգորիա:Եբրայերեն
Կատեգորիա:Իսրայելի ակադեմիական հաստատություններ
Իսրայելի ազգային գրադարան

**Իսրայելի ազգային գրադարան** (), Իսրայելի գլխավոր գրադարանը։ Գտնվում է Երուսաղեմի Եբրայական համալսարանի «Գիվատ Ռամ» կամպուսի տարածքում։ Գրադարանում պահվում են ավելի քան 5 միլիոն գիրք։

## Պատկերասրահ

Reading room of the National Library of Israel.jpg|Գրադարանի ընթերցասրահը
Ardon Windows JNUL.jpg|


## Ծանոթագրություններ

## Արտաքին հղումներ
* Կայքէջ

Կատեգորիա:Ազգային գրադարաններ
Կատեգորիա:Երուսաղեմի գրադարաններ
Կատեգորիա:Իսրայելի ազգային գրադարան
Կատեգորիա:Իսրայելի պետական շենքեր
Կատեգորիա:Հանրային գրադարաններ